《紫萸香慢·近重阳》
宋代·姚云文

近重阳偏多风雨，绝怜此日暄明。问秋香浓未，待携客、出西城。明自羁怀多感，怕荒台高处，更不胜情。向尊前，又忆漉酒插花人。只座上、已无老兵。
凄清。浅醉还醒。愁不肯，与诗平。记长楸走马，雕弓笮柳，前事休评。紫萸一枝传赐，梦谁到、汉家陵。尽乌纱便随风去，要天知道，华发如此星星。歌罢涕零。

作者简介：姚云文，宋末元初知名文学家，字圣瑞，号江村，江西高安人。咸淳四年进士。入元，授承直郎，抚、建两路儒学提举。有《江村遗稿》，今不传。《全宋词》存词九首。